fi en fi fi fa fi et fi sv en fi fi nl fi fi fi lt fi fi fi fi it fi et hu fi fi fi fi fi fi fi id fi fi fi fi fi fi fi fi fi fi fi fi fi fi fi fi fi da fi fi et fi fi fi fi et fi fi fi fi et fi fi fi fi et fi fi fi fi et fi fi fi fi et fi fi fi fi et fi fi fi fi et fi fi fi fi ro fi fi fi fi fi fi fi fi fi fi fi fi en fi fi en fi fi fi fi fr en fi fi en fi fi fi fi fi fi fi fi fi ca fi fi fi fi fi fi fi en fi hu fi fi fi fi fi fi fi fi fi fi fi en
Puoli-ilmaiset kengänkuivaimet - Tapiolan Takamailla
skip to main | skip to sidebar
Kirjoittanut: Tapio , 9.12.11 Aiheet: varusteet ja välineet | Kommentit : 8
Kun vaelluskenkä tai kumisaapas kastuu, on tilanne vähintään tympeä. Saappaita pitää kuivailla uunin pankolla tuntikausia, eivätkä ne välttämättä ennätä kuivumaan kokonaan seuraavaksi aamuksi. Mutta eipä hätää, esittelen tässä kirjoituksessa varsin edullisen ja pitkään toimivan kuivausapurin - kissahiekkasukat.
Saappaan kuivaamisen avuksi keksin muutama vuosi sitten silikageelin. Silikageeli on sitä samaa ainetta, jota on pieni pussukka kännykän, kameran tai muun vastaavan optiikan tai elektroniikan myyntipakkauksessa - pussukassa lukee yleensä "Silica Gel Do NOT Eat". Että ei saa syödä, eikä kannata edes maistella. Joka tapauksessa pussukka on siellä paketissa vain yhtä tarkoitusta varten: imemässä kosteutta pois. Nimestään huolimatta aine on kovaa ja kiinteää raemaista tavaraa.
Silikageelin kerääminen kännyköiden myyntipakkauksista käy vähintään kalliiksi ja on aika tehotonta. Onneksi lähimarketista löytyy ns. kristallihiekkaa, joka on tarkoitettu kissanpissahiekaksi. Kristallihiekka on täsmälleen sitä samaa silikageeliä, jota sieltä kännykkälaatikon pussukastakin löytyy. Kristallihiekkaa löytyy ainakin Rainbow-tuoteperheestä S-ryhmän kaupoista. Myös muita vaihtoehtoja löytyy.
Kätevät, edulliset ja kestävät kissanhiekkakuivaimet teet seuraavasti. Otetaan vaatekorista jokunen puoliparinen sukka, joiden pari on jonnekin hävinnyt.
Sukkaan kaadetaan kolmisen desiä silikageeliä...
...ja sukan suuaukko laitetaan solmulla kiinni. Ja kas, homma on valmis. Isoille kengille voi tietysti laittaa vähän enemmän silikageeliä, pienemmille vähemmän - kokeilemalla selviää.
Kuivaimen käyttö on yksinkertaista: kristallihiekkasukka sujautetaan saappaaseen. Kannattaa laittaa sukka kengän pohjalle niin, että se on tasaisesti koko kengänpohjan mitalla kengän kärjestä kantaan saakka. Jos kenkä on kookas, niin pohjalle voi mahtua kaksikin sukkakuivainta. Lisäksi kolmannen kuivaimen voi laittaa vartta kuivaamaan. Saappasta tulee pintakuiva hetkessä ja lopullisesti saapas kuivahtaa noin puolessa ajassa siitä, mitä ilman kuivainta. Kuivaus onnistuu myös viilessä tuulikaapissa - mutta on toki jonkun verran hitaampaa näin.
Olen käyttänyt ensimmäisiä omatekoisia kuivaimiani nyt kuutisen vuotta ja ne toimivat edelleen hienosti. Geeli imee kostetutta itseensä kuin sieni ja sieltä se haihtuu pikkuhiljaa pois. Kuivaimiin ei ole kertynyt aikojen saatossa ylimääräisiä hajuja.
Nimetön9. joulukuuta 2011 klo 22.03
Hyvä idea, laboratoriossa työtä tehneenä tiedän että sininen silicageeli on syöpää aiheuttava. Myöskin tämä kissanhiekka on lievä terveysriski,sitä ei kannata esim. raskaana olevan käyttää. Suojahanskat ja hengityssuoja ovat paikallaan,jos ryhtyy kissanhiekkaa kuivaamiseen käyttämään. Toimii varmasti silti hyvin.
Tapio10. joulukuuta 2011 klo 11.23
Kiitos kommentista. On kyllä totta, että myrkyllistä ainetta tuo silikageeli on. Silläpä siitä syömisestä varoitellaan noissa pussukoissakin. Nuo kuivaimet kannattaa ilman muuta säilyttää niin, että lapset tai koirat ei niihin käsiksi pääse.
Jaska Jokunen10. joulukuuta 2011 klo 12.27
Kerrassaan loistava idea! Tätä täytyy kokeilla. Kaikenlisäksi tämän voinee toteuttaa NiksiPirkan tapaan käytetyillä sukkahousuilla ;)
Tapio10. joulukuuta 2011 klo 17.09
Hieno ajatus Jaska! Se sukkahousu olisi varmaan sikäli parempi ratkaisu, että sinne saa enemmän tuota raetta. Saa yhdellä kuivaimella koko kengän pohjan ja osan varttakin kuivattua.
Nimetön12. joulukuuta 2011 klo 21.00
Minä ainakin lainaan anopilta sukkahousut tuohon tarkoitukseen! Niillä pysyy kuivattamaan kahluusaappaatkin yhdessä hujauksessa, kun mahtuu tarpeeksi silikageeliä! Kerrassaan loistava tämä idea!! Olen aina ihmetellyt, että mikä ihme paketti se on mukana kun olen tehnyt ostoksia, mutta se on ollut juuri tuota silikageeliä! Minä ainakin teen tämän heti!!
Tapio12. joulukuuta 2011 klo 22.31
Siinä se on anopilla ihmettelemistä, kun likapyykkikorista alkaa hävitä sukkahousuja :-)
JackB31. lokakuuta 2012 klo 2.43
Suojahanskoja ja hengityssuojainta suositellaan kissahiekan vaihtamisessa sen takia että useilla kissoilla on toksoplasmoosi loinen. Se menee aivoihin ja muuttaa käytöstä. Vaarallista eteenkin sikiölle.
TapiolanTakamailla11. tammikuuta 2013 klo 8.54
Ihan totta! Toksoplasmoosi on monille outo juttu. Samalla se on todella vaarallinen. Vaikka riski sairastua siihen on pieni, ei sen kanssa leikkiä kannata.
Kommentointi on vapaata. Roskaposti, selvästi laittomuuksiin yllyttävät viestit ja muu sopimaton materiaali poistetaan. Tämä blogi pidetään tarkoituksellisesti anonyymina. Jos tunnet minut jostain, älä käytä koirien tai henkilöiden nimiä, paikkakuntia tms. tunnistetietoja kommenteissasi.
Uudempi teksti Vanhempi viesti Etusivu
Tilaa: Lähetä kommentteja ( Atom )
Sepelkyyhkyn houkuttelumetsästyksen neljä peruselementtiä
Ensitutustuminen Scout Guard MG582-8M -riistakameraan
10 kotiläksyä ketun pillitykseen - "Näillä onnistut"
Ampumaharrastus erä14 hanhijahti jänisjahti kalastus kaurisjahti ketun pillittäminen klassikkosarja koiratarha kyyhkyjahti luonto metsäkanalintujahti muistoja noutaja: yleiset noutajan kouluttaminen oppaat peltokanalintujahti pienpetojahti riista-ateriat Riistakamerat riistan käsittely riistanhoito sorsajahti sorsapillit tapahtumat varisjahti varusteet ja välineet
Metsästysblogi, riistareseptit - Terveiset ravintoketjun huipulta
Toisinaan kaikki käy niin kovin helposti
EMMAt esittelyssä: Luontotyypit - Simo
Garmin Alpha 200i – uusi koiratutka
The End - Metsänneito 2010-2011
2020 uudet ideat löytyvät FB ryhmästä
Tuiskun ensimmäinen AVO-luokan vesityökoe
Sarvi - riistapolitiikan uutisblogi
Susiluvat,valitukset ja oikeussuoja: virtuaalinen vai perinteinen paikallisuus
Ohilaukauksia ja onnistumisia - Tuomo Turusen kuvablogi
MarkkuPykalainen - MarkkuPykalainen - Erastely
Näytä 5 Näytä kaikki
Copyright © 2014 Tapiolan Takamailla